en en id en id id id id ms id id id id ms id ms en id id id ms id ms ms en id id ms id ms id id id id id ms en id ms ms id id id id id id id ms id id id id id id id id ms fr id id ms id id ms ms ms id id ms ms ms id ms id id id id id id ms id ms ms id id id ms id ms id id id fr id en en ms id tr en id ms ms ms en en ms it id id it ms ms it en ms it hbs_lat id pt en id pt en id pt eo id pt ms ms pt ms id pt id ms pt ms id pt id it ms en id fr id en en ms id ms es ms en ms ms ms ms id en es ms ms id id id id id id id id ms ms id id id ms ms ms ms ms id id id id id ms en ms en id cs da en cs en da cs en cs en cs cs en en en es cs en da en id id ms id id en en da en en en cs cs da en da cs en en cs cs en en en cs cs da en da cs en en cs da en en en es cs da en da cs en en es da id id en ms id id hbs_lat id pt id id pt id id id id id id id ms id id
Kehidupan Hari Esok, Bermula Dari Sini. Berhenti Sejenak, Sebelum Terus Melangkah Untuk Memastikan Perjalanan Seterusnya Tiada Halangan. Semalam Yang Berlalu, Menjanjikan Seribu Kilauan Bintang Untuk Hari Yang Mendatang
Kini, warisan budaya tradisional menghadapi ancaman kepupusan. Budaya tradisional mencakupi amalan dan cara hidup pelbagai kaum di negara kita. Hal ini termasuklah pakaian, makanan, adat resam, seni, dan sebagainya. Tamadun sesuatu bangsa selalunya dapat dilihat pada warisan seni budayanya. Warisan budaya ini harus dikekalkan kerana mempunyai identiti tersendiri.
Budaya melambangkan identiti sesebuah negara. Amalan budaya tradisional kita melambangkan sifat majmuk masyarakat kita. Misalnya, pakaian tradisional pelbagai kaum yang unik dan berwarna-warni. Budaya tradisional kita juga menunjukkan budi da pekerti masyarakat Malaysia. Nilai murni yang ditunjukkan dalam majlis korban dan mengadakan rumah terbuka pada hari kebesaran menunjukkan kita prihatin terhadap orang lain dan bersikap mesra. Banyak orang asing terkejut kerana rakyat kita bebas mengunjungi pemimpin kita pada hari kebesaran. Penghantaran kuih-muih dan saling mengunjungi pada hari kebesaran menunjukkan kemesraan sesama kaum. Inilah identiti Malaysia yang dikagumi oleh dunia luar dan identiti ini perlu dikekalkan.
Budaya tradisional juga dapat memupuk perpaduan negara. Rakyat majmuk kita kaya dengan nilai tradisional yang murni. Misalnya, kunjung- mengunjungi dan mengadakan rumah terbuka pada hari kebesaran. Rakyat kita tidak kira keturunan, agama dan amalan adat resam turut merayakan bersama-sama. Jiran tetangga dan sahabat handai saling mengunjungi. Kuih- muih bertukar pinggan. Kita saling menerima dan memberi. Ucapan “Selamat Hari Raya”, “Gong Xi Fa Cai” dan “Selamat Deepavali” keluar dari jiwa yang penuh keikhlasan. Semangat kekitaan ini akan mengeratkan siraturahim, seterusnya memupuk perpaduan.
Salah satu tarikan pelancongan ialah budaya kita. Sebenarnya, keindahan pantai, landskap dan hutan Malaysia juga dapat ditemukan di kebanyakan tempat, misalnya di Indonesia dan di Negara Thai. Yang unik ialah budaya tradisional kita, misalnya persembahan teater tradisional seperti bangsawan dan makyung dan tarian seperti kuda kepang dan gawai. Banyak pelancong mengunjungi Malaysia kerana ingin mendekati corak hidup dan kebudayaan kita. Ada yang tinggal bersama-sama kita dikampung untuk merasai kehidupan kita. Tidak kurang pula yang merakamkan perkahwinan mereka mengikut adat resam Melayu. Jadi, budaya penting untuk mengembangkan pelancongan.
Budaya perlu dikekalkan demi kesinambungan tamadun kita. Melalui budaya tradisional, kita mengetahui asal usul kita. Dengan ini, kita tidak akan lupa daratan. Sebaliknya, kita akan sedar tentang kesulitan hidup nenek moyang kita. Dari sini kita akan mendapat iktibar. Misalnya, tarian Portugis mengingatkan kita tentang kedatangan Portugis. Bangsawan yang banyak menceritakan tentang Kesultanan Melaka dan kejatuhannya juga mendatangkan pengajaran. Budaya kita yang murni juga merupakan benteng budaya. Dengan ini, rakyat kita tidak dihanyutkan oleh budaya Barat. Yang ada pada hari ini berpunca daripada yang silam. Jadi generasi muda harus mengenali asal usul sendiri.
Untuk mengembangkan budaya tradisional, rakyat mesti didedahkan kepada kekayaan warisan budaya negara. Kita boleh menganjurkan kempen, ceramah, wawancara serta pameran untuk menghidupkan warisan budaya. Dengan ini, rakyat kita akan lebih memahami budaya sendiri. Usaha kita menerapkan seni bina Melayu pada bangunan Pusat Dagangan Dunia Putra (PWTC), Muzium Negara, Bank Muamalat, dan bangunan lain perlu diperluas. Kemasukan budaya asing yang mampu menggugat kedudukan tradisi dan identiti negarajuga perlu disekat. Tempat dan bangunan bersejarah perlulah dikekalkan dan dipulihkan. Dengan ini, warisan budaya dapat diikuti dan dilihat sepanjang masa.
Warisan tradisional kita boleh disampaikan kepada generasi muda melalui latihan. Kumpulan makyung, wayang kulit, zapin, dan sebagainya boleh dijalankan melalui Rakan Seni Budaya. Sistem pendidikan juga boleh menyelitkan budaya ! tradisional sebagai aktiviti kokurikulum di sekolah. Pertandingan berbalas pantun clan tarian tradisional akan mengembangkan budaya ini. Usaha ini memberikan peluang kepada mereka yang berminat untuk mengikutinya. Dengan ini, budaya kita akan terus berkembang. Persembahan ini juga akan membolehkan orang ramai mengenalinya dengan lebih dekat. Dengan ini, seni jiwa bangsa dapat dihayati kerana “tak kenaI maka tak cinta”.
Di samping itu, pameran artifak atau sejarah kebudayaan warisan pelbagai kaum di Malaysia haruslah digalakkan. Kini pengaruh media massa menyebabkan budaya tradisional kita kian dilupai. Sehubungan dengan itu, media massa tempatan perlu menyiarkan budaya kita dengan lebih kerap dan meluas. Misalnya, pameran kebudayaan tradisional boleh diadakan
melalui Pesta Malaysia, Pesta Negeri, Muzium Negeri, dan sebagainya. Pihak media massa juga digalakkan mengadakan sudut seni budaya. Akhbar Berita Harian, yang merencanakan sudut budaya tentang masakan, pakaian, hiasan, kepercayaan, petua kesihatan, dan sebagainya, harus dipuji. Sudut budaya juga boleh dimasukkan dalam rancangan khas televisyen seperti “Malaysia Hari lni” dan “Selamat Pagi Malaysia”.
Janganlah kita biarkan kebudayaan kita hanya dapat ditonton di muzium, bak pepatah yang berbunyi “biar mati anak,jangan mati adat”. Oleh itu, usaha memupuk dan memelihara budaya ini tidak seharusnya dipandang enteng. Marilah kita bersama-sama memeliharanya supaya terus subur meredah zaman, tidak lekang dek panas, tidak lapuk dek hujan.
Dicatat oleh SAHARUDDIN ABDULLAH di 8:02 PM No comments:
Sikap Mementingkan Diri Sendiri Dalam Masyarakat
PERIBAHASA ‘SEPERTI ENAU DALAM BELUKAR MELEPASKAN PUCUK MASING-MASING’ DALAM KONTEKS MASYARAKAT PADA HARI INI.
“Seperti enau dalam belukar, melepaskan pucuk masing-masing”, peribahasa ini merujuk pada masyarakat yang tidak semuafakat dalam perbincangan dan hanya berpegang pada pendapat masing-masing sahaja. Begitulah sikap masyarakat yang ada di negara ini pada masa ini. Peribahasa ini jelas menunjukkan keadaan dan masalah yang dihadapi oleh pelbagai pihak, terutamanya ketika berkomunikasi, bermesyuarat atau mengadakan perbincangan. Sikap keji yang hanya mementingkan diri sendiri ini seharusnya dielakkan dan dibuang daripada diri setiap insan. Sesungguhnya, sikap ini bukannya membawa faedah tetapi membawa padah.
Pada zaman globalisasi ini, jumlah keluarga bahagia di negara ini kian merosot. Berdasarkan kajian yang dibuat, statistik kes penceraian di Malaysia sudah mencecah 3000 kes setahun. Gejala ini merupakan masalah yang semakin kronik dan perlu diambil tindakan yang sewajarnya. Menurut kajian yang dilakukan oleh Professor Charles E.Comb dari Universiti Nottingham di England, masalah-masalah keluarga ini kebanyakannya berpunca daripada tingkah laku dan sikap ahli keluarga yang tidak memainkan peranan masing-masing. Mereka tidak saling menghormati dan menyayangi antara satu sama lain dan mempunyai pendapat yang berbeza tentang kehidupan yang diingini dan tidak boleh bertolak ansur untuk mencapai matlamat mereka. Peribahasa “seperti enau dalam belukar, melepaskan pucuk masing-masing” jelas terpapar dalam sikap ahli keluarga masyarakat zaman ini.
Selain itu, peribahasa ini juga boleh dibuktikan dengan peranan rakyat dalam mengendalikan keputusan atau memilih kerajaan mereka sendiri. Sebagai contoh, Jabatan Perhutanan dan Jabatan Alam Sekitar telah jelas menyatakan dan memberi amaran kepada sesiapa yang mengambil, memburu atau membunuh hidupan liar sama ada flora atau fauna. Tindakan ini bukan sahaja untuk manfaat hidupan liar yang kian pupus, tetapi untuk kebaikan rakyat negara juga. Pemeliharaan dan pemuliharaan biodiversiti hidupan liar di Malaysia dapat menjamin keseimbangan ekosistem dan keindahan paranoma alam semula jadinya untuk generasi akan datnag. Amaran yang diberi bagai mencurah air ke daun keladi sahaja kerana sehingga kini, masih berlaku perburuan dan pembunuhan hidupan liar yang boleh menjejaskan keseimbangan ekosistem pada masa ini. Kedegilan dan ketidakperikemanusiaan rakyat inilah yang akan membinasakan kehidupan mereka sendiri. Mereka beranggapan bahawa hasil tangkapan hidupan liar dapat memberikan keuntungan yang lumayan tetapi mereka tidak berpandangan jauh dan tidak berfikir tentang kesan-kesan tindakan mereka itu. Jelaslah betapa bezanya pendapat pihak kerajaan yang mementingkan kesejahteraan rakyat dengan pendapat rakyat yang hanya memikirkan kebahagiaan diri sendiri.
Sistem pemerintahan dan pentadbiran di Malysia berasaskan demokrasi iaitu pemilihan wakil oleh rakyat melalui pilihan raya. Sistem demokrasi ini amat berguna dalam membentuk perpaduan rakyat dan menjamin keamanan negara. Namun begitu, sesetengah masyarakat tidak boleh menerima pemimpin yang bukan dipilih oleh mereka. Kebanyakannya bertindak mengikut perasaan dan emosi untuk meluahkan perasaan dan ketidakpuasan mereka kepada pihak kerajaan. Tingkah laku ini boleh membawa kepada pergaduhan atau pergolakan rakyat dan secara tidak langsung, keamanan dan perpaduan negara terjejas, bak kata peribahasa Albert Einstine, “membina reputasi yang baik mengambil masa 10 tahun tetapi untuk mencemarkannya mengambil masa lima minit sahaja”. Peribahasa ini menunjukkan usaha-usaha pihak kerajaan selama ini seperti mengira bulu di badan kambing biri-biri sahaja kerana semuanya sia-sia belaka akibat masyarakat yang tidak semuafakat.
Kita bicara pula dari sudut perpaduan, perpaduan rakyat negara ini merupakan hasil dari penyatuan dan kesefahaman rakyat yang terdiri daripada pelbagai lapisan masyarakat majmuk seperti Melayu, Cina dan India. Rakyat negara ini hidup bersatu-padu dan saling berkompromi antara satu sama lain.
Sikap seperti enau dalam belukar melepaskan pucuk masing-masing masih terdapat dalam diri segelintir masyarakat tetapi mereka dapat menyelesaikannya melalui perbincangan untuk menjaga kesejahteraan rakyat yang berlainan bangsa, budaya dan agama. Walaupun begitu, persaudaraan erat yang utuh ini diancam pada tahun 2008. Pergaduhan besar telah berlaku di kawasan pedalaman Pahang antara orang Melayu dan orang India kerana perbezaan pendapat, ajaran dan moral. Masyarakat yang menetap di sekitar kawasan itu berasa bimbang dan gelisah serta takut untuk keluar rumah akibat pergaduhan tersebut. Mujurlah pihak polis dapat menyelesaikan masalah yang dihadapi oleh mereka dengan tenang dan diplomatik. Sikap masyarakat yang ditunjukkan terbukti membawa bahaya dan padah kepada masyarakat itu sendiri. Oleh itu, peribahasa ‘seperti enau dalam belukar, melepaskan pucuk masing-masing’ sebaik-baiknya diluputkan daripada kamus hidup diri masing-masing.
Kita hidup dalam sebuah masyarakat ‘ibarat aur dengan tebing’. Hidup yang sering membantu ‘sedikit tanda ada, banyak tanda ingat’. Budaya dan adat resam merupakan teras penglahiran yang membentuk identiti sesebuah masyarakat. Oleh hal yang demikian, setiap kaum hendaklah memahami selok-belok kehidupan kaum lain terutama dalam pengamalan budaya, agama dan adat resam mereka. Dengan memahami selok-belok kehidupan kaum lain, maka barulah wujudnya hubungan toleransi dan saling menghormati. Menyedari kepentingan menghormati adat resam dan budaya setiap kaum, kerajaan telah melancarkan sambutan rumah terbuka dan menggalakkan budaya kunjung-mengunjung. Hal ini jelas menunjukkan tindakan kerajaan yang berpendapat bahawa permuafakatan dan perpaduan rakyat menjadi tunggak utama dalam kemajuan Negara dari segi ekonomi, politik dan social. Demi mencapai matlamat negara, peribahasa ‘seperti enaudalam belukar melepaskan pucuk masing-masing’ seharusnya dielakkan dan dijauhi oleh setiap lapisan masyarakat. Sebagai sebuah Negara bermasyarakat majmuk, kita perlulah mengambil masalah perpecahan rakyat dengan serius dan tidak sambil lewa kerana mungkin kelak kita juga akan rugi akibat perspektif buruk masyarakat di negara Malaysia yang hanya mementingkan diri sendiri dan enggan menerima pertolongan atau bantuan orang lain.
Intihanya, demi keamanan dan kesejahteraan rakyat sejagat, pihak berkuasa dan berwajib perlu mengambil tindakan-tindakan yang konkrit untuk menyediakan payung sebelum hujan. Setiap insan juga perlu mengambil inisiatif sendiri untuk memastikan pertelingkahan dan pergaduhan tidak berlaku sesama sendiri seperti yang berlaku pada tahun 1996 kerana masyarakat pada masa itu mempunyai perbezaan pendapat yang tidak boleh diselesaikan secara aman dan tenang. Masyarakat yang sejahtera dan kondusif merupakan masyarakat yang bersatu padu, saling menghormati dan memahami serta berfikiran positif dan bersangka baik antara satu sama lain. Sudah banyak kali diperdengarkan, rakyat merupakan tulang belakang dan akar negara. Oleh itu, setiap orang perlu memainkan peranan masing-masing untuk membolehkan negara duduk sama rendah, berdiri sama tinggi dengan negara-negara yang lain. Menurut Nabi Muhammad s.a.w, “Kejayaan berdakwah berpandukan perbincangan yang baik”. Hadis ini membuktikan bahawa sebarang masalah yang dihadapi tentu boleh diselesaikan jika kedua-dua pihak duduk berbincang dan bertukar pendapat dengan fikiran yang terbuka dan rasional.
Dicatat oleh SAHARUDDIN ABDULLAH di 6:24 PM 1 comment:
Ciri- Ciri Remaja Yang Cemerlang
Pemuda Harapan Bangsa dan Pemudi Tiang Negara. Itulah salah satu kata-kata yang membuktikan kepentingan generasi muda dalam pembangunan negara. Pujangga pernah mengatakan “generasi berwawasan pemangkin pembangunan negara” sememangnya kata-kata ini tidak dapat disangkal lagi. Apakah maksud di sebalik frasa generasi berwawasan itu? Generasi bermaksud pewaris masyarakat yang bakal memimpin negara untuk menstabilkan politik, memantapkan ekonomi dan mencapai kejayaan sosial. Wawasan pula dapat kita takrifkan sebagai suatu matlamat untuk mencapai cita-cita ngara pada tahun 2020. Manakala jika kita gabungkan kedua-dua perkataan tersebut, generasi berwawasan dapat kita definisikan sebagai golongan muda masa kini yang akan menerajui negara pada masa akan datang dengan ciri-ciri kepimpinan dan kewibawaan yang lengkap serta mantap demi mencapai misi dan visi Negara untuk menjadi Negara maju selaras dengan sasaran dalam Wawasan 2020. Dewasa ini, isu generasi berwawasan telah mencetuskan polemik dalam kalangan masyarakat kita saban hari pantas meniti dari bibir ke bibir. Isu generasi berwawasan menjadi amat penting untuk diberi perhatian dan tumpuan yang sewajarnya. Hal ini kerana, generasi berwawasan merupakan generasi pelapis pemimpin masa hadapan.
Sebenarnya kelompok generasi berwawasan ini mempunyai banyak kepentingannya dalam kehidupan seharian kita. Antaranya, negara tidak akan mundur dengan adanya generasi yang berwawasan, mereka akan dapat memimpin negara dengan lebih kreatif dan optimis. Generasi ini akan dapat mengatasi segala masalah negara dengan lebih bijak. Selain itu, pembangunan negara juga akan menjadi lebih pesat. Generasi berwawasan ini dapat menjamin masa depan negara yang baik dan meningkatkan lagi ekonomi negara. Negara juga dapat berkembang maju dan nama negara juga dapat diperkenalkan di persada dunia. Akan tetapi, dewasa ini, jika kita menyoroti isu-isu semasa, terdapat pelbagai halangan untuk melahirkan generasi berwawasan. Hal ini berlaku disebabkan beberapa faktor, antaranya generasi kini kurang kawalan dan limpahan kasih sayang daripada ibu bapa. Hal ini kerana, ramai ibu bapa yang terlalu sibuk mengejar kemewahan sehingga sanggup mengabaikan anak sendiri. Di samping itu, pemikiran generasi kini masih belum matang dan mereka sentiasa mahu melakukan sesuatu tindakan secara terburu-buru sehingga sanggup menjebakkan diri dalam kancah masalah sosial. Oleh yang demikian, semua pihak perlu seia sekata dan melangkah sederap untuk membina satu kelompok generasi muda yang berkualiti demi merelisasikan misi nasional negara iaitu menjadi negara maju menjelang tahun 2020.
Oleh sebab hasrat murni kerajaan perlu dicapai sebaik sahaja kaki melangkah ke tahun 2020, maka remaja sendiri perlu mempersiapkan diri dengan pelbagai ciri dan sifat mahmudah untuk mencapai misi negara itu seiring dengan panduan dan tunjuk ajar daripada golongan dewasa. Untuk itu, generasi kita perlulah berpengetahuan luas dan mempunyai kemahiran yang tinggi dalam pelbagai bidang. Sebagai contoh, mereka perlu melengkapkan diri mereka dengan ilmu pengetahuan dari pelbagai aspek, seperti ekonomi,politik dan sosial. Hal ini penting kerana apabila seseorang itu mempunyai ilmu pengetahuan yang mencakupi semua bidang, mereka akan dapat membuat penilaian dan keputusan yang bijak dan rasional. Golongan ini juga perlulah menanamkan sifat tidak jemu dalam menimba ilmu pengetahuan ,bak kata pepatah ‘hendak seribu daya, tidak hendak seribu dalih’. Ilmu yang diperoleh hendaklah dipraktikkan supaya tidak menjadi sia-sia sahaja. Rentetan itu, generasi muda juga hendaklah berusaha bersungguh-sungguh supaya dapat bersaing secara sihat antara satu sama lain. Hal ini merupakan satu amalan yang baik kerana selain dapat meningkatkan mutu prestasi kerja individu,amalan ini juga dapat mengeratkan silaturahim sesama manusia walaupun berlainan kaum. Selain itu, bagi merealisasikan impian negara, generasi muda sekarang perlulah mempunyai sifat keterbukaan. Hal ini kerana apabila golongan ini mempunyai sifat sedemikian, mereka lazimnya dapat menerima teguran dan pandangan orang lain.
Dalam nada yang serupa, generasi yang berwawasan turut memberi kesan kepada negara kita. Kesan yang menjadi pokok kepada persoalan di sini ialah generasi berwawasan dapat menjamin kestabilan politik. Mereka merupakan pendukung sistem demokrasi berpelembagaan di Malaysia dan bertanggungjawab untuk mencapai kestabilan politik melalui pilihan raya. Direnung dari aspek yang lain, generasi berwawasan akan menerajui tampuk kepimpinan negara untuk mencapai mercu kejayaan. Jika kita menyingkap dari aspek ekonomi pula, generasi yang berwawasan dapat memantapkan ekonomi negara. Mereka juga memikul tanggungjawab dan mempunyai matlamat untuk membangunkan ekonomi negara supaya Malaysia dapat duduk sama rendah, berdiri sama tinggi dengan negara-negara maju yang lain. Seterusnya, generasi berwawasan juga dapat mencapai kejayaan sosial iaitu kesejahteraan sosial. Generasi berwawasan akan menjadi pendukung untuk mencapai perpaduan negara atau dengan kata lain mencapai integrasi nasional. Mereka sentiasa mengamalkan sikap bertoleransi dan bertolak ansur demi mencapai misi dan visi negara iaitu semua rakyat perlu bersatu padu di bawah satu bumbung yakni satu bangsa, satu bahasa dan satu negara. Kita perlu mengetahui, jika kita tidak mempunyai generasi yang berwawasan, sudah pasti negara kita akan mundur dan porak peranda. Pelbagai masalah akan timbul dan masyarakat juga akan berpecah belah. Maka, kita semua perlulah bersatu hati demi mewujudkan generasi yang mempunyai wawasan untuk dijadikan pedoman hidup.
Kesimpulannya, generasi berwawasan sememangnya memberikan pelbagai maslahat kepada kita. Kita boleh menjadi generasi berwawasan jika kita sentiasa berfikiran kehadapan. Generasi muda terutamanya golongan remaja perlulah sentiasa bermuhasabah dan membaiki kelemahan diri ,bak kata pepatah sesal dahulu pendapatan, sesal kemudian tidak berguna. Mereka merupakan tonggak negara yang bakal menerajui pucuk pimpinan negara pada masa hadapan. Maka adalah menjadi suatu kewajipan bagi generasi muda untuk menyiapkan diri dengan kemahiran dan skil-skil yang kontemporari agar Malaysia dapat terus bersaing dengan yang lain. Akhirul kalam, generasi berwawasan sememangnya merupakan tonggak pembangunan negara, maka kita semua perlulah berusaha untuk menjadi generasi yang berwawasan demi menyerbakkan keharuman nama negara kita di persada antarabangsa
Dicatat oleh SAHARUDDIN ABDULLAH di 6:18 PM No comments:
Wednesday, August 14, 2013
Sampai Bila Jalan Raya Terus Menjadi Sungai Maut
Oleh : MOHD ALI MUHAMAD DON
SEORANG pelumba superbike warga Itali Andrea Antonelli terkorban selepas terjatuh daripada motosikalnya dan kemudian dilanggar pula oleh pelumba lain ketika menyertai pusingan pembukaan perlumbaan Kejohanan Supersport Dunia di Litar Moscow baru-baru ini. Dengan kelajuan kira-kira 250km sejam kesilapan yang sedikit pastinya membawa padah walaupun kebiasaannya mereka dilengkapi dengan ciri-ciri keselamatan yang canggih dan termoden masa kini.
Bayangkan pula bagaimana segelintir kenderaan penumpang dibawa pada kelajuan tinggi di atas jalan raya awam sambil berlumba sesama sendiri. Terdapat pula yang seolah-olah menjadi samseng jalan raya hingga merasakan bahawa mereka sahaja yang berhak menggunakan kemudahan tersebut dan mengetepikan hak pengguna yang lain.
Perbuatan yang seperti ini adalah salah dan jauh menyimpang daripada nilai-nilai yang murni. Golongan yang suka memandu laju dan berbahaya sebenarnya mendedahkan diri mereka kepada kecelakaan. Malah yang lebih memilukan apabila disebabkan oleh kecuaian mereka pengguna jalan raya yang lain pula terpaksa menanggung sengsara.
Ada yang terlibat dengan kemalangan dan ada pula yang terpaksa menunggu berjam-jam lamanya di atas jalan raya hanya kerana sikap segelintir pemandu yang tidak berhemah dan mementingkan diri sendiri.
Di sudut yang lain terdapat pula segelintir pemandu yang memandu terlalu perlahan sehingga menimbulkan kemarahan dan cacian. Dalam hal ini syariat Islam yang suci menggalakkan umatnya untuk sentiasa bersederhana dalam apa jua keadaan. Malah berhemah dan bertimbang rasa ketika di jalan raya dilihat mampu mengurangkan statistik kemalangan terutama pada musim perayaan yang bakal menjelang tiba.
Pengguna jalan raya juga dinasihatkan supaya banyak-banyak bersabar, tidak memandu melebihi had kelajuan ditetapkan dan cuba sedaya upaya untuk mengikut peraturan lalu lintas demi kebaikan bersama.
Nabi Muhammad SAW bersabda maksudnya: "Berhati-hati merupakan perintah Allah manakala tergesa-gesa adalah amalan syaitan". Untuk itu umat Islam diseru mempraktikkan sunnah ini dalam segenap lapangan pekerjaan termasuklah ketika pulang berhari raya di kampung halaman masing-masing. Suruhan ini sangat bertepatan dengan perintah Allah SWT yang melarang umatnya menjerumuskan diri kepada lembah kebinasaan yang merugikan.
Firman-Nya yang bermaksud: "Dan janganlah kamu sengaja mencampakkan diri ke dalam bahaya kebinasaan dan perelokkanlah perbuatan kamu kerana sesungguhnya Allah SWT mengasihi orang yang berusaha supaya baik amalannya." (Surah al-Baqarah:195)
Malah jika diperhalusi aspek pemeliharaan nyawa menurut perspektif Islam terkandung dalam objektif utama penurunan syariah ke atas umat manusia sehingga segala sesuatu yang boleh menyebabkan kehilangan nyawa hendaklah dipandang serius dan seboleh-bolehnya dielakkan.
Seyogia diingatkan agar setiap pemandu sentiasa bertimbang rasa dan bersabar semasa memandu. Perancangan rapi dan mengikut cadangan perjalanan yang dicadangkan oleh pihak PLUS untuk pulang ke kampung halaman masing-masing juga mampu mengelak sebarang musibah dan kemalangan yang tidak diingini.
Dalam hal ini umat Islam digalakkan banyak berdoa dan bertawakkal kepada Allah SWT agar sentiasa dipelihara sepanjang perjalanan dan dijauhi daripada sebarang musibah yang menimpa. Antara doa tersebut ialah firman Allah SWT yang bermaksud: "Dengan nama Allah bergerak lajunya dan berhentinya" (Surah Hud:41) dan firman-Nya lagi yang bermaksud: "Maha suci Tuhan yang telah memudahkan kenderaan ini untuk kami sedang kami sebelum itu tidak terdaya menguasainya." (Surah al-Zukhruf:13).
Menurut kenyataan Polis Diraja Malaysia, kira-kira 600,000 kenderaan menggunakan lebuh raya PLUS pada waktu kemuncak di hujung minggu pada hari-hari biasa. Ia kemudiannya bertambah menjadi sehingga tiga kali ganda kepada kira-kira 1.5 juta kenderaan pada waktu kemuncak ketika musim perayaan. Dengan peningkatan bilangan kenderaan yang begitu tinggi sikap berhati-hati sangat dituntut untuk direalisasikan oleh semua pengguna jalan raya.
Justeru,  sempena cuti umum menjelang Hari Raya Aidilfitri setiap pengguna jalan raya dinasihatkan tidak hanya memandu secara berhemah apabila mengetahui terdapat operasi had laju oleh PDRM ataupun ketika Ops Selamat yang berlangsung mulai 1 Ogos hingga 15 Ogos ini. Peraturan lalu lintas sedia ada hendaklah sentiasa dipatuhi demi menjaga keselamatan diri dan orang tersayang. Semoga dengan cara itu musibah dapat dielakkan dan semua dapat sampai ke destinasi masing-masing dengan penuh keceriaan dan kegembiraan.
Ajal maut sememangnya ketentuan Tuhan begitu pula musibah dan kemalangan ketika di jalan raya tidak dapat dijangka. Akan tetapi jika setiap pengguna jalan raya mengamalkan sikap berwaspada dan mematuhi had laju dan peraturan jalan raya ia secara umumnya dapat dielakkan.
Malah bagi kaum Muslimin inilah masanya untuk mula melestarikan nilai kesabaran yang diperoleh sepanjang Ramadan. Selama hampir setengah hari setiap individu Muslim sanggup bersabar menahan lapar dan dahaga, takkan berada hanya beberapa jam di jalan raya nilai kesabaran mula sirna lalu memandu secara berbahaya serta membabi buta.
Perlu juga diingat Ramadan yang masih berbaki memerlukan para Muslimin memecut laju mengejar keistimewaan Ramadan yang akan berakhir menjelang ketibaan 1 Syawal yang mulia. Semangat juang yang tinggi untuk mengharunginya dengan penuh keimanan dan ketakwaan kepada Ilahi juga sangat diperlukan pada masa ini. Ramai yang dikhuatiri tertewas kerana tidak sanggup menanggung ujian di penghujung Ramadan yang ternyata lebih sukar berbanding sebelumnya.
Umat Islam turut diseru mempersiapkan diri mencari malam lailatulqadar dengan segala kudrat yang ada kerana ia peluang seumur hidup yang kemungkinan tidak diberikan lagi pada tahun-tahun mendatang.
PENULIS ialah Pensyarah Kanan Akademi Pengajian Islam Kontemporari, UiTM Kampus Johor Bahru.
Sumber : http : //www.utusan.com.my/
Dicatat oleh SAHARUDDIN ABDULLAH di 7:46 PM No comments:
Oleh  : Ruhaiza Rusmin
Antara golongan terpenting dalam sistem pendidikan negara adalah guru yang menjadi barisan paling  hadapan dalam menjana kesinambungan ilmu.
Tanpa golongan itu, sukar berlaku proses kelangsungan ilmu, malah kecemerlangan pelajar tidak mungkin dapat dipertingkatkan.
Bagaimanapun, dalam usaha meneruskan usaha itu, timbul rungutan dalam kalangan guru bahawa mereka cukup terbeban dengan tanggungjawab masa kini.
Bermula daripada pemantauan pelajar, peningkatan prestasi sekolah serta kerja perkeranian, semuanya perlu dilakukan guru hingga menimbulkan tekanan serta dilema.
Justeru, timbul insiden sebilangan guru gagal melaksanakan tanggungjawab dan tugasan dengan baik hingga wujud pula masalah lain yang saling berkait.
Apakah kerana negara dan sistem pendidikan sedang mengalami perubahan pesat menyebabkan guru kurang berkemampuan mengikut rentak? Atau guru hanya mencipta alasan biarpun pada masa sama sudah menerima imbuhan setimpal atas tanggungjawab yang dilaksanakan.
Pengetua Kirkby International College, Bismillah Abdul Kader berkata, transformasi yang sedang dilalui sistem pendidikan negara adalah sesuatu perubahan yang memerlukan guru bersedia melakukan anjakan.
Beliau berkata, selepas sekian lama guru selesa dengan sistem sedia ada, perubahan dilakukan sedikit sebanyak mampu mencetuskan bebanan serta kelainan kepada golongan itu.
“Justeru, kita tidak boleh meletakkan kesalahan kepada guru kerana mereka kini sedang belajar menyesuaikan diri dengan transformasi yang dilaksanakan dalam bidang pendidikan negara.
“Sistem yang baru boleh mengakibatkan mereka janggal, selain mungkin juga boleh mencetuskan tekanan.
“Namun, senario ini juga tidak boleh dijadikan alasan atau penyebab untuk merendahkan nilai profesional guru. Dalam setiap pekerjaan, tekanan adalah normal,” katanya.
Beliau mengakui bidang perguruan hari ini antara kerjaya paling mencabar kerana penilaian dan kualiti guru sering menjadi perhatian ramai.
“Dengan transformasi yang dilakukan itu, guru semakin dihimpit dengan pelbagai ‘permintaan’ yang berasaskan kepada indeks petunjuk prestasi (KPI).
“Secara normal, ia bagus untuk memotivasikan pencapaian guru, tapi di sebaliknya juga mungkin ia menjadikan mereka semakin terbeban dan tertekan.
“Sebab itu, usah meletakkan kesalahan pada guru jika mereka gagal menunjukkan prestasi terbaik,” katanya mengakui bahawa persepsi guru sebagai barisan pertama dalam sistem pendidikan juga perlu diperbetulkan.
“Selalunya masyarakat beranggapan, guru adalah mereka yang pertama memberikan pendidikan secara langsung kepada pelajar. Serba serbi urusan pendidikan terletak atas tanggungjawab guru.
“Persepsi itu salah kerana bukan guru yang memegang peranan itu, sebaliknya ibu bapa bertanggungjawab memberi pendidikan pertama.
“Guru hanya menggalas tanggungjawab memberi pendidikan secara formal di sekolah dengan bidang kuasa terhad. Proses pendidikan seharusnya digembleng bersama untuk mewujudkan perkongsian tanggungjawab,” katanya.
Bagi mengatasi kekeliruan itu, beliau menyarankan ibu bapa dan guru agar seiring ketika melaksanakan tanggungjawab masing-masing.
Menurutnya, komunikasi berkesan harus wujud dalam kalangan pihak terbabit termasuk pelajar supaya guru terutamanya mampu memahami rentak serta kehendak mereka.
“Ibu bapa dan guru yang sering berhubung boleh mewujudkan hubungan harmoni yang secara tidak langsung juga boleh memberi impak positif kepada pelajar.
“ Dengan komunikasi dua hala, jika ada masalah berbangkit semua pihak terbabit boleh saling berhubungan untuk mencari jalan penyelesaian.
“Cara ini efektif bagi mengelakkan tercetusnya pergeseran, sekali gus mengurangkan tekanan manakala proses pendidikan boleh berjalan lancar,” katanya.
Mengulas mengapa tekanan guru sukar diatasi, beliau berkata, tekanan itu harus dilihat dalam konteks lebih luas.
“Definisi tekanan berbeza dan kita perlu tahu mengapa tekanan itu wujud. Adakah kerana bebanan tugas atau pengaruh luar.
“Bagaimanapun, kita juga perlu akur, setiap kerjaya ataupun kehidupan pasti ada tekanan. Itu tidak boleh dielak.
“Yang penting bagaimana kita atau guru mencari solusi menyelesaikan tekanan itu supaya tidak memudaratkan diri, orang lain mahupun kerjaya,” katanya.
Malah, beliau optimis dengan bilangan hampir 400,000 guru di negara ini, transformasi pendidikan mampu dilaksanakan dengan jayanya.
“Semua pihak termasuk guru perlu yakin bahawa setiap pendekatan  yang dilakukan pasti ada manfaatnya untuk jangka panjang.
“Guru sebagai golongan pelaksana perlu menanam iltizam dan tekad merealisasikan amanah itu dengan ikhlas.
“Saya percaya, sokongan dan kepercayaan semua pihak terhadap kredibiliti guru adalah ‘penawar’ kepada golongan itu ketika menghadapi rencam kerjaya,” katanya.
Sumber : http : //www.hmetro.com.my
Dicatat oleh SAHARUDDIN ABDULLAH di 7:43 PM No comments:
Newer Posts Older Posts Home
Subscribe to: Posts (Atom)
Time in Kuala Lumpur
Pautan Rakan Guru BM
BAHASAKU GLOBAL BANGSAKU GLOKAL
Catatan Cikgu Zulkarnain : Kemiskinan Bukan Penyebab Kegagalan - Jutaan insan yang berjaya pada hari ini merupakan golongan yang makan berlaukan garam, tidur berbantalkan lengan, ke sekolah meredah hutan, hidup dihimpi...
SELAMAT MENGHADAPI PEPERIKSAAN SPM 2021 -
- *MUNAJAT PEPERIKSAAN :* Ya Allah, Ya Tuhan Kami, Kami mohon keampunan Mu, kami mohon kerahmatan Mu, kami mohon taufik dan hidayah Mu ya Allah. Kau a...
LAMAN BIMBINGAN BAHASA MELAYU SPM MSAB(EC)
TEMPLATE PENULISAN RANCANGAN PELAJARAN HARIAN -
s a u j a n a m a t a
K2 : S8 - Novel - Peristiwa yang menarik dalam novel (novel Pantai Kasih) - Huraikan *dua* peristiwa yang menarik berdasarkan sebuah novel yang anda pelajari. [6 *markah*] Novel yang saya pelajari ialah Pantai Kasih. Antara per...
SINOPSIS NOVEL TIRANI (BAB 21 HINGGA BAB 24) - *BAB 21: SINAR DI HUJUNG TEROWONG* Di rumah Pak Cik Aziz perbincangan tentang pengambilalihan Chalet Iwana-Iwani sedang berjalan rancak. Pak Cik Aziz mener...
PEPERIKSAAN PERCUBAAN PULAU PINANG & SELANGOR - Assalamualaikum, Saya muat naik 2 set rangka isi lagi yakni untuk Pulau Pinang dan Selangor. Semoga bermanfaat kepada yang sudi meneliti. *PULAU PINANG* *1...
Dapatkan di pasaran -
SELAMAT HARI PEKERJA 2013 - PEKERJA PEMANGKIN TRANSFORMASI NEGARA
Mohd Azam Bin Ahmad- Guru Cemerlang Bahasa Melayu
- Menjelma Syawal berundur Ramadan... Syahdu gema takbir menyelusuri alam... Indahnya Idil Fitri.... Selamat Hari Raya minal idil wal faizin Maaf Zahir Batin
Fokus Soalan Novel SPM 2010 - Semua Jawapan berdasarkan Novel Di Hadapan Pulau dan Putera Gunung Tahan Negeri Perak 1. *Berdasarkan sebuah novel yang anda kaji jelaskan dua peristiwa ya...
STRATEGI MENJAWAB SOALAN PEMAHAMAN NOVEL SPM. - STRATEGI MENJAWAB SOALAN PEMAHAMAN NOVEL SPM. KERTAS 2 SPM: SOALAN 4 (a) dan (b) 1. Berdasarkan keperluan peperiksaan, ingatlah bahawa jawapan anda u...
CIKGUJANA IBRAHIM - ESEI-ESEI TERBAIK PELAJAR-PELAJAR
MELESTARIKAN ALAM SEKITAR - KEPADA ANAK-ANAK DIDIK, MAAF KERANA FORMAT SEBENAR FORUM TIDAK DAPAT DIPAPARKAN. NAMUN BEGITU, FORMATNYA MENYAMAI FORMAT WAWANCARA 1 WARISAN BANGSA AKTIVITI...
-Abdul Ghalib Yunus, Munsyi Dewan -
Majlis Guru Cemerlang Malaysia
Kamus Dewan Bahasa dan Pustaka
Laman Web SMK Sijangkang Jaya
Biro Pengaduan Awam JPM
Kesatuan Perkhidmatan Perguruan Kebangsaan
Kolej Komuniti Kuala Langat
Kepentingan Ilmu Dalam Kehidupan
Kepentingan Ilmu Dalam Kehidupan. Pendahuluan : "Tuntutlah ilmu dari buaian hingga ke liang lahad" dan " Ilmu Jambatan Hid...
Manfaat Mengadakan Rumah Terbuka Dalam Kalangan Masyarakat
AMALAN RUMAH TERBUKA (TEMA) Rumah terbuka atau ‘open house’ sudah menjadi lumrah pada sambutan perayaan di negara ini ter...
Punca-Punca Masalah Sosial dan Cara Mengatasi
Ini bukanlah yang terbaik - Sekadar panduan dan pencetus idea untuk semua calon SPM Masalah sosial dalam kalangan remaja semakin membimb...
Cara-cara Memulihara Alam Sekitar
Dalam era ledakan teknologi maklumat hari ini, sering kali kita melihat dan menatap pelbagai berita yang berkaitan alam sekitar....
Kesan Rasuah Kepada Negara
Tajuk Perbincangan Kumpulan 1 : Tingkatan 5 Sains 2 – SMK Sijangkang Jaya. Rasuah perosak utama masyarakat dan negara. B...
Faktor - Faktor Yang Menyebabkan Kejadian Tanah Runtuh
FAKTOR-FAKTOR (fokus) YANG MENYEBABKAN KEJADIAN TANAH RUNTUH (isu). Pendahuluan.             Dalam era ledakan teknologi m...
Langkah-langkah Memupuk Semangat Patriotik Dalam Kalangan Remaja
LANGKAH-LANGKAH MEMUPUK SEMANGAT PATRIOTIK Dewasa ini, golongan remaja dikatakan kurang mempunyai semangat patriotik. Isu yang m...
Memupuk Perpaduan Dalam Kalangan Rakyat
Usaha-usaha Mewujudkan Perpaduan Kaum di  Malaysia Isu perpaduan kaum merupakan satu usaha berterusan yang perlu dipikul dan...
Usaha-usaha Untuk Mengekalkan Perpaduan di Malaysia
USAHA-USAHA MEMPERKUKUH PERPADUAN KAUM RAKYAT MALAYSIA Malaysia terdiri daripada pelbagai lapisan Masyarakat. Sejak 31 Ogos 19...
Beberapa Contoh Karangan Pelajar
Karangan ini telah dibentangkan oleh pelajar 5 Sains 1 SMK Sijangkang Jaya sewaktu P & P pada 19 Januari 2012). Semoga dapat dimanfaatka...
Yang Bulat Tidak Datang Bergolek dan Yang Pipih Tdak Datang Melayang
Mula mengajar pada 01/12/1992 -31/12/2001 di Sekolah Rendah dan 01/01/2002 hingga sekarang di Sekolah Menengah.Pernah mengajar di SK Kuala Krau,Temerloh Pahang dan SK Kanchong Darat, Banting. Selepas memperoleh ijazah pertama dalam bidang bahasa, saya mengajar di SMK Sijangkang Jaya. Pada Tahun 1996 dan 2004 Mendapat Anugerah Perkhidmatan Cemerlang. Pada Tahun 2009 dilantik sebagai Guru Cemerlang Bahasa Melayu. Memperoleh anugerah pekhidmatan cemerlang kali ketiga pada tahun 2012. Pada 23 April 2015 berjaya memperoleh gred DG48. Terlibat sebagai penceramah dalam teknik menjawab kertas 1 Bahasa Melayu SPM sejak 2011. Penceramah dalam program PTRS Negeri Selangor. Terlibat dengan Bahagian Buku Teks, Bahagian Teknologi Pendidikan dan Lembaga Peperiksaan Malaysia.
View my complete profile
Sikap Mementingkan Diri Sendiri Dalam Masyarakat
Ciri- Ciri Remaja Yang Cemerlang
Sampai Bila Jalan Raya Terus Menjadi Sungai Maut
Menuju Ke Puncak Jaya
Waktu Solat "Marilah Mengerjakan Solat"
SINOPSIS NOVEL TIRANI (BAB 21 HINGGA BAB 24) - *BAB 21: SINAR DI HUJUNG TEROWONG* Di rumah Pak Cik Aziz perbincangan tentang pengambilalihan Chalet Iwana-Iwani sedang berjalan rancak. Pak Cik Aziz mener...
Diari Seorang Guru ...
Berbloging kembali - In syaa Allah, saya akan kembali. Pada kali ini saya akan menulis tentang tatabahasa. Pelajar-pelajar 4sc1 tahun ini telah secara tidak langsung memberikan...
Walau apapun yang kita lakukakan, ingatlah kesan yang akan kita terima
Pautan Kasih Cantuman Jiwa
Ilmu adalah pelita hidup. Tuntulah ilmu dari buaian hingga ke liang lahad. Dalam zaman golablisasi ini, ilmu berada dihujung jari. Manfaatkan kemudahan yang ada untuk memperoleh ilmu yang bermanfaat untuk diri, keluarga, bangsa dan agama
Perkongsian Ilmu Pintar. Sama-sama kita gunakan blog ini untuk memperoleh ilmu pengetahuan. Awesome Inc. theme. Theme images by molotovcoketail. Powered by Blogger.